# Aiguatèbia

Aiguatèbia (['aiɣwə'tɛβiə], popularment ['aiɣə'tɛβi], és un poble de la comuna d'Aiguatèbia i Talau, a la comarca nord-catalana del Conflent. Entre 1790 i l'1 de gener del 1983 formà un municipi propi, al qual fou agregat en aquell moment el de Talau, que fins aquell moment tenia també comuna pròpia. Més tard passà a anomenar-se Aiguatèbia i Talau. Actualment és el cap de la comuna.
És a 1.326,6 m alt a l'esquerra de la Tet, bastant allunyat d'aquest riu, en una vall, la de la Ribera de Pujalts, afluent de la Ribera de Cabrils, a la zona muntanyosa de les Garrotxes de Conflent.

## Etimologia

Joan Coromines explica que el nom d'aquest poble deriva del llatí aqua tepida (mateix significat que en català), a causa d'una font existent al peu del poble, a l'esquerra de la Ribera de Pujalts, d'on sorgia una aigua tèbia, que, en uns safareigs populars, servia perquè els nadius d'aquest lloc netegessin molt més còmodament i eficaç.

## Geografia

L'antic terme comunal d'Aiguatèbia ocupava gairebé les dues terceres parts de l'actual terme comunal d'Aiguatèbia i Talau (exactament, el 63,61%): tot el sector nord, l'oest i el sud-oest. Incloïa només el poble d'Aiguatèbia, amb els masos dispersos del Felip, del Presat, del Sidó, del Pallat, del Pau, del Balmat, del Romeu, del Miquel, del Guillat i Cal Romeu.
| | Caudiers de Conflent | Ralleu |
| La Llaguna | | Talau |
| | Sautó | |

## El poble d'Aiguatèbia

El poble d'Aiguatèbia està situat a l'extrem nord-est del seu antic terme comunal, a l'esquerra de la Ribera de Pujalts, als peus del vessant meridional del Pic de l'Home. No és un poble agrupat, escalonat en un coster, amb l'església parroquial de Sant Feliu i Sant Ermengol, amb el cementiri al costat, a l'extrem nord-est del nucli de població.

## Història

El territori d'Aiguatèbia era una possessió dels vescomtes de Conflent des del segle x fins que fou cedit al capítol canònic de Santa Maria de la Seu d'Urgell.
Durant la revolta dels Angelets de la Terra, el 7 de febrer del 1673, les tropes franceses van cremar el poble. L'església fou reconstruïda vint anys després.
Aiguatèbia es fusionà amb Talau l'1 de gener del 1983 per a formar la nova comuna d'Aiguatèbia i Talau per decret prefectoral del 22 de desembre del 1982.

## Demografia
### Demografia antiga

La població està expressada en nombre de focs (f) o d'habitants (h)
Evolució demogràfica d'Aiguatèbia entre 1365 i 1789 :
| 1358 | 1365 | 1378 | 1424 | 1553 | 1709 | 1720 | 1767 | 1774 | 1789 |
| 28 f | 25 f | 17 f | 5 f | 3 f | 108 f | 30 f | 411 h | 102 h | 80 f |
(Fonts: Pélissier, 1986.)

### Demografia contemporània

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 490 | 500 | 511 | 550 | 516 | 556 | 527 | 526 | 551 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 537 | 554 | 547 | 519 | 525 | 509 | 506 | 454 | 448 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 441 | 431 | 391 | 305 | 244 | 208 | 181 | 123 | 95 |
| 1962 | 1968 | 1975 | 1982 |
| 42 | 32 | 23 | 21 |
Fonts: Ldh/EHESS/Cassini fins al 1999, després INSEE a partir deL 2004

## Administració i política
### Batlles

Batlles d'Aiguatèbia :
| Període | Nom | Opció política |
| 1792 - 1796 | Pierre Santanach | |
| 1796 - 1797 | Sébastien Bonemaison | |
| 1797 - 1799 | Jacques Sidou | |
| 1799 - 1815 | Côme Fondère | |
| 1815 - 1815 | Sébastien Bonemaison | |
| 1815 - 1815 | Côme Fondère | |
| 1815 - 1827 | Jacques Bonemaison | |
| 1827 - 1829 | Joseph Sicre | |
| 1829 - 1837 | Jean Antoine Pagès | |
| 1837 - 1844 | Jean Moré | |
| 1844 - 1848 | Félix Surjous | |
| 1848 - 1852 | Sébastien Mitjaville | |
| 1852 - 1852 | Joseph Fondère | |
| 1852 - 1860 | Jean Moré | |
| 1860 - 1865 | François Pagès | |
| 1865 - 1868 | Jean-Pierre Margail | |
| 1868 - 1871 | Côme Bournet | |
| 1871 - 1871 | Jean Goze | |
| 1871 - 1874 | Jacques Surjous | |
| 1874 - 1876 | Jean Boutet | |
| 1876 - 1878 | Étienne Surjous | |
| 1878 - 1881 | Jacques Boutet | |
| 1881 - 1884 | Côme Bournet | |
| 1884 - 1886 | Jean Mitjaville | |
| 1886 - 1888 | Félix Surjous | |
| 1888 - 1889 | Côme Bournet | |
| 1889 - 1892 | Jean Goze | |
| 1892 - 1904 | Michel Santanach | |
| 1904 - 1914 | Baptiste Mitjaville | |
| 1914 - 1919 | Bonaventure Trogno | |
| 1919 - 1944 | Jean Bournet | |
| 1944 - 1957 | Paul Rabat | |
| 1957 - 1983 | Lucien Mitjaville | DVG |
A partir del 1983, el batlle és comú amb Talau. Consten a l'article d'Aiguatèbia i Talau.

## Bibliografia

* Becat, Joan. «1 - Aiguatèbia i Talau». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Coromines, Joan. «Aiguatèbia». A: Onomasticon Cataloniae: Els noms de lloc i noms de persona de totes les terres de llengua catalana. Barcelona: Curial Edicions Catalanes i la Caixa, 1994 (Onomasticon Cataloniae, II A - Be). ISBN 84-7256-889-X.
* Kotarba, Jérôme; Castellvi, Georges; Mazière, Florent [directors]. Les Pyrénées-Orientales 66. París: Académie des Inscriptions et Belles-Lettres. Ministère de l'Education Nationale. Ministère de la Recherche. Ministère de la Culture et de la Communication. Maison des Sciences de l'Homme, 2007 (Carte Archeologique de la Gaule). ISBN 2-87754-200-5.
* Pélissier, Jean-Pierre. Paroisses et communes de France: dictionnaire d'histoire administrative et démographique, vol. 66: Pyrénées-Orientales. París: CNRS, 1986. ISBN 2-222-03821-9.
* Ponsich, Pere; Lloret, Teresa; Gual, Raimon. «Aiguatèbia». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Aiguatèbia en els ortofotomapes de l'IGN
* ↑ Coromines, 1994.
* ↑ L'antic terme d'Aiguatèbia en els ortofotomapes de l'IGN
* ↑ Pélissier, 1986.
* ↑ Dels pobles de Cassini a les comunes d'avui http%3A%2F%2Fcassini.ehess.fr%2Fcassini%2Ffr%2Fhtml%2Ffiche.php%3Fselect_resultat%3D35075, a la pàgina web de l'École des hautes études en sciences sociales.
* ↑ Fitxes de l'INSEE - Poblacions legals de la comuna per als anys 2006 http%3A%2F%2Fwww.insee.fr%2Ffr%2Fppp%2Fbases-de-donnees%2Frecensement%2Fpopulations-legales%2Fcommune.asp%3Fdepcom%3D66189%26annee%3D2006 Fitxer, 2011 Fitxer i 2012 Fitxer.
* ↑ Maires, en francès.
* ↑ Préfecture des Pyrénées-Orientales, Llista dels batlles electes el 2008, consultada el 22 de juliol del 2010